open-index/open-wikipedia-markdown huggingface dataset:
Viktor III.

Blahoslavený **Viktor III.** (rodným menom *Desiderius z Benevento* (* 1027, Benevento, Taliansko - † 16. september 1087, Montecassino) bol 158. pápež. Pápežský úrad zastával od 24. mája 1086 až do svojej smrti.

V roku 1059 ho pápež Mikuláš II. povýšil na kardinála. Po smrti Gregora VII. trvalo rok než bol zvolený za pápeža. Krátko po zvolení musel kvôli ľudovému povstaniu opustiť Rím a odísť do kláštora v Montecasino. Bol v spore s protipápežom Klementom III.

## Referencie

## Literatúra
* Georg Gresser: *Die Synoden und Konzilien in der Zeit des Reformpapsttums in Deutschland und Italien von Leo IX. bis Calixt II. 1049–1123.* In: *Konziliengeschichte Reihe A.* Schöningh-Verlag, Paderborn 2006.
* Rudolf Schieffer: *Viktor III.* In: Lexikon des Mittelalters, Bd. 8 (1997) Sp. 1665–1666.

## Pozri aj

* Zoznam kardinálov vymenovaných Viktorom III.

## Iné projekty

## Externé odkazy
* Životopis na Enciclopedia Treccani
* Viktor III. v Regesta Imperii

## Zdroj

Kategória:Narodenia v 1027
Kategória:Úmrtia 16. septembra
Kategória:Úmrtia v 1087
Kategória:Talianski pápeži
Kategória:Talianski katolícki blahoslavení
Kategória:Blahorečení Levom XIII.
Kategória:Katolícki svätci majúci sviatok 18. septembra
Prothoos

**Prothoos** (*Prothoos*) môže byť v gréckej mytológii: 
*jeden z nápadníkov Pénelopy, pozri Prothoos (nápadník Pénelopy)
*syn Agria z Kalydónu, pozri Prothoos (syn Agria)
*syn Lykaóna z Arkádie, pozri Prothoos (syn Lykaóna)
Jamajské národné florbalové družstvo mužov

**Jamajské národné florbalové družstvo mužov** je národné družstvo mužov, ktoré reprezentuje Jamajku v medzinárodných florbalových súťažiach, podujatiach a priateľských zápasoch. Funguje pod záštitou Jamajskej florbalovej asociácie (FC). Prvý medzinárodný zápas absolvovalo až v roku 2014. Vo februári 2018 mu patrilo vo svetovom rebríčku IFF 34. miesto.

V roku 2014 sa zúčastnilo svojho prvého podujatia, keď obsadilo v americkej kvalifikácii na MS po dvoch jasných prehrách nepostupové 3. miesto. 

## Výsledky
;Majstrovstvá sveta 

;Kvalifikácia na MS

## Referencie

## Externé odkazy
* Oficiálna stránka Jamajskej florbalovej asociácie  

## Zdroje
* Jamajské družstvo na stránke Medzinárodnej florbalovej federácie 
* Jamajské družstvo na stránke buelachfloorball.org  

Kategória:Národné florbalové družstvá
Florbal
Národné
Rudolf Burkert

**Rudolf Burkert** (* 31. október 1904, Polubný, Rakúsko-Uhorsko, dnes Česko – † 1985, Západné Nemecko) bol česko-slovenský športovec nemeckej národnosti, ktorý ako prvý získal pre Česko-Slovensko olympijskú medailu.

## Život
Bol prvým reprezentantom Česko-Slovenska, ktorému sa podarilo vybojovať medailu na zimných olympijských hrách. Skokmi dlhými 57 a 59,5 metrov získal bronz v skokanskej súťaži na II. ZOH v St. Moritz 1928. Burkert je tiež majster sveta v severskej kombinácii 1927 a druhý z majstrovstiev sveta v skokoch na lyžiach 1933.

Zranenie nohy ukončilo v roku 1934 jeho športovú kariéru, ale zároveň ho uchránilo od vojenskej služby počas 2. svetovej vojny, kedy bol občanom Nemeckej ríše. Po vojne nebol odsunutý a žil v Tanvalde. V roku 1968 emigroval do SRN, kde v roku 1985 zomrel.

## Externé odkazy
* Historii českých úspěchů začal psát Němec. Tomáš Macek. MF Dnes / iDNES. 13.1.2006
* Janda milimetry od pádu . Pavel Kolář. Reflex 06/2006
*  Prvú Československú olympijskú medailu získal sudetský Nemec. Jaroslav Švehla, Právo 2/2014

## Zdroj

Kategória:Narodenia 31. októbra
Kategória:Narodenia v 1904
Kategória:Úmrtia v 1985
Kategória:Česko-slovenskí športovci
Kategória:Česko-slovenskí bronzoví olympijskí medailisti
Kategória:Združenári
Kategória:Sudetskí Nemci
Heilsbronn

**Heilsbronn** je mesto v nemeckom Bavorsku s počtom obyvateľov 9406 (k 30.09.2016). V meste žije 39 občanov Slovenskej republiky (k 31.09.2018) čo je 0,415 % populácie. Nachádza sa medzi Norimbergom a Ansbachom. 

Heilsbron má 19 mestských častí:
* Betzendorf
* Betzmannsdorf
* Böllingsdorf
* Bonnhof
* Bürglein
* Butzenhof
* Göddeldorf
* Gottmannsdorf
* Heilsbronn
* Höfstetten
* Ketteldorf
* Markttriebendorf
* Müncherlbach
* Neuhöflein 
* Seitendorf
* Trachenhöfstatt
* Triebendorf
* Weissenbronn
* Weiterndorf

## Historický vývoj počtu obyvateľov

## Partnerské mestá
*  Objat, Francúzsko
*  Jößnitz, Nemecko

## Iné projekty

## Externé odkazy
* 

Kategória:Mestá v Bavorsku
Puncak Jaya

**Puncak Jaya** (nazývaný aj **Mount Carstensz** alebo **Carstensz Pyramid**) je so  (niekedy sa uvádza 5030 m) najvyššou horou ostrova Nová Guinea, štátu Indonézia a celého svetadielu Austrália a Oceánia. Vďaka tomu je zaradená do Koruny planéty, t.j. medzi 7 najvyšších hôr všetkých kontinentov. Zároveň je to najvyšší vrchol medzi Himalájami a Andami.

Puncak Jaya leží v pohorí Sudirman (Dugunduguoo) v centrálnej časti indonézskej provincie Papua na ostrove Nová Guinea.

## Prvovýstup
Prvýkrát vrchol hory zdolal dňa 13. februára 1962 známy rakúsky horolezec Heinrich Harrer a horolezci Philip Temple, Russel Kippax a Albert Huizenga. 

## Iné projekty

## Zdroj
* 

Kategória:Vrchy v Indonézii
Kategória:Koruna Zeme
Kategória:Štvortisícovky v Indonézii
La Rochelle (rozlišovacia stránka)

**La Rochelle** môže byť:
* mesto vo Francúzsku, pozri La Rochelle
* obec vo Francúzsku, pozri La Rochelle (Haute-Saône)
* obec vo Francúzsku, pozri La Rochelle-Normande
* obvod vo Francúzsku, pozri La Rochelle (obvod)
Willie Alexander

**Willie „Loco“ Alexander** (* 13. január 1943, Philadelphia, Pensylvánia, Spojené štáty) je americký spevák a klávesista, najviac známy ako člen záverečnej zostavy bez Lou Reeda skupiny The Velvet Underground. 

V šesťdesiatych rokoch opustil rodnú Pensylvániu a presťahoval sa do Bostonu, kde založil folkové duo Baba & Willie Loco. V roku 1964 spoluzaložil skupinu The Lost. V roku 1967 bol členom skupiny Glass Menagerie, v ktorej sa stretol s ďalším neskorším členom Velvet Underground Dougom Yuleom. V roku 1971 sa stal členom skupiny The Velvet Underground, ktorú v nasledujúcom roku opustil. V roku 1975 vydal tri sólové single a založil skupinu Boom Boom Band. Skupina vydala dva albumy pre MCA Records a v roku 1978 sa rozpadla. V roku 1981 vyšiel prvý sólový album *[[Solo Loco]]*. Po vydaní debutového albumu založil skupinu Confessions, ktorá vydala dva albumy a rozpadla sa.

## Diskografia
* *Solo Loco* (1981)
* *Tap Dancing on My Piano* (1986)
* *The Dragons Are Still Out* (1988)
* *Greatest Hits* (1988)
* *Fifteen Years of Rock & Roll with Willie Alexander* (1991)
* *Willie Loco Boom Boom Ga Ga 1975-1991* (1992)
* *Private WA* (1993)
* *The Holy Babble* (1996)
* *Loco in Beantown* (1999)
* *The New Rose Story 1980-2000* (2001)
* *Solo Loco Redux* (2002)
* *Vincent Ferrini's Greatest Hits* (2009)

### Willie Alexander and the Persistence of Memory Orchestra
* *Willie Alexander 's Persistence of Memory Orchestra* (1993)
* *The Persistence of Memory Orchestra: The East Main St. Suite* (1999)

### Willie Alexander and the Boom Boom Band
* *Sperm Bank Babies* (1978; neautorizovaný bootleg)
* *Willie Alexander and the Boom Boom Band* (1978)
* *Meanwhile ... Back in the States* (1978)
* *Pass the Tabasco* (1996 - reedície predchádzajúcich dvoch albumov)
* *Loco Live 1976* (2001)
* *Dog Bar Yacht Club* (2005)

### Willie Alexander and the Confessions
* *Autre Chose* (live, 1982)
* *A Girl Like You* (1982)

### Fish Eye Brothers
* *When the Swan was on the Boulevard* (2009)

### The Bagatelle
* *The 11 pm Saturday LP* (1968)

### The Lost
* *Early Recordings, Demos, Acoustic and Live 1965-1966* (1996)

### The Velvet Underground
* *[[Final V.U. 1971-1973]]* (2001)

## Zdroj

Kategória:Protopunkoví hudobníci
Kategória:Alternatívnorockoví hudobníci
Kategória:Členovia skupiny The Velvet Underground
Kategória:Osobnosti z Philadelphie
Onchéstos (syn Poseidóna)

**Onchéstos** (*Onchéstos*) je v gréckej mytológii syn boha Poseidóna, zakladateľ mesta Onchéstos.

Antický autor Pausanias, ktorý v druhom storočí navštívil Boiótiu zaznamenal, že videl pätnásť stadionov od hory *Sfingy* ruiny starovekého mesta Onchéstos, ktoré spomína aj Homér v Iliade.(a aj mnohí iní neskorší antickí autori) Pausanias píše, že tam stál už len chrám boha Poseidóna. Od miestnych ľudí sa dopočul, že zakladateľom tohto starovekého mesta bol Poseidónov syn Onchéstos. 

## Referencie

Kategória:Postavy gréckej mytológie
Nová huť

náhľad|Pohľad na areál Novej hute
**Nová huť**, skôr **Nová huť Klementa Gottwalda** je hutnický a strojársky komplex nacházajúci sa v južnej časti Ostravy v priestore mestských častí Ostravy (Kunčic, Kunčiček a Bartovic). V súčasnosti patrí väčšina výrobných kapacít komplexu spoločnosti *ArcelorMittal Ostrava a. s.*; medzi ďalšie podniky pôsobiace v areále patria *Hayes Lemmerz Autokola, a.s.* a *Hayes Lemmerz Alukola, s.r.o.*

## Vznik Novej hute
Vznik závodu iniciovali Vítkovické železiarne, pretože ich ďalší rozvoj bol obmedzený umiestnením priamo v meste. V roku 1942 začali Vítkovické železiarne stavať tzv. *Južný závod* v Kunčiciach. V rokoch 1947 až 1948 bolo prijate rozhodnutie o výstavbe hutníckeho kombinátu v katastri obcí Kunčice, Kunčičky a Bartovice. V tejto dobe sa ešte stále jednalo o súčasť Vítkovických železiarni; k osamostatneniu závodu došlo až 31. decembra 1951, kedy bol zriadený národný podnik Nová huť Klementa Gottwalda so sídlom v Ostrave-Kunčiciach.

## Výstavba hutníckeho komplexu
Vystavené časti železiareň boli dané do prevádzky postupne v rokoch 1951 až 1958. Išlo predovšetkým o päť koksárenských batérií, dve vysoké pece, štyri siemens-martinské pece, päť hlbinných pecí, jedna blokovňa, valcovňa, zlievareň a časť energetiky spolu s vodným hospodárstvom.

V rokoch 1958 až 1961 prebiehalo predovšetkým rozširovanie kapacít pre produkciu základných surovín (koks, surové železo, oceľ), ale tiež výstavba liniek na spracovanie týchto produktov. V tomto období tak bola daná do prevádzky nová valcovacia trať, linky na výrobu automobilových kolies a iné.

Najdôležitejšími krokmi v rokoch 1993 až 1999 bol prechod od odlievania oceli do ingotov k plynulému odlievaniu oceli. Ďalšími významnými investíciami bola výstavba novej valcovne na výrobu širokého za tepla valcovaného pásu, rozšírenie výroby surového železa a rozvoz v tekutom stave v špeciálnych vagónoch, tzv. *veronikách*.

Pred dnešným názvom *ArcelorMittal* Ostrava sa spoločnosť v rokoch 2005 až 2007 volala *Mittal Steel* Ostrava, v rokoch 2003 až 2005 *ISPAT Nová Huť*.

## Literatúra
* Káňa Otakar, *O vzniku a vývoji Nové huti Klementa Gottwalda v Ostravě-Kunčicích*, 1979.

## Zdroj

Kategória:Ostrava
Kategória:Podniky v Česku
Lykópeus

**Lykópeus** (*Lykópeus*) je v gréckej mytológii syn Agria z Kalydónu.

Lykópeus bol synom Agria, brata kalydónskeho kráľa Porthaóna a bratom Thersita, Onchésta, Prothoa, Keleutora a Melanippa. Keď na trón v Kalydóne po Porthaónovi nastúpil jeho syn Oineus, Lykópeus a jeho bratia ho zvrhli, uväznili a na trón dosadili svojho otca.  Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Podľa antického autora Apollodora z Atén sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje.

## Referencie

Kategória:Postavy gréckej mytológie
Draguignan (obvod)

**Draguignan** je obvod v departemente Var a regióne Provence-Alpes-Côte d’Azur vo Francúzsku. Člení sa ďalej na 12 kantónov a 58 obcí.

## Kantóny
* Callas
* Comps-sur-Artuby
* Draguignan
* Fayence
* Fréjus
* Grimaud
* Lorgues
* Le Luc
* Le Muy
* Saint-Raphaël
* Saint-Tropez
* Salernes

## Zdroj

Kategória:Obvody v regióne Provence-Alpes-Côte d’Azur
Kategória:Var (departement)
Comps-sur-Artuby (kantón)

**Comps-sur-Artuby** je francúzsky kantón v obvode Draguignan v departemente Var v regióne Provence-Alpes-Côte d’Azur. Tvorí ho 9 obcí.

## Obce kantónu
* Bargème
* Brenon
* Châteauvieux
* Comps-sur-Artuby
* La Bastide
* La Martre
* La Roque-Esclapon
* Le Bourguet
* Trigance

## Zdroj

Kategória:Kantóny v departemente Var
Callas (kantón)

**Callas** je francúzsky kantón v obvode Draguignan v departemente Var v regióne Provence-Alpes-Côte d’Azur. Tvorí ho 6 obcí.

## Obce kantónu
* Bargemon
* Callas
* Châteaudouble
* Claviers
* Figanières
* Montferrat

## Referencie


## Zdroj

Kategória:Kantóny v departemente Var
Krasokorčuľovanie na Zimných olympijských hrách 2014

Súťaže v **[[Krasokorčuľovanie|krasokorčuľovaní]] na [[Zimné olympijské hry 2014|XXII. zimných olympijských hrách]]** prebiehali od 6. do 22. februára 2014 v rusko meste Soči na štadióne Dvorec zimnego sporta Ajsberg. Súťaže sa konali v piatich kategóriách – muži, ženy, športové dvojice, tanečné páry a tímy. 

Na Zimných olympijských hrách 2014 sa prvýkrát v histórii uskutočnila krasokorčuliarska súťaž tímov na olympijských hrách.

## Program podujatia
Program podujatia podľa oficiálneho rozpisu  je uvádzaný v miestnom čase UTC+4 (moskovský čas): 

## Účastníci
### Zoznam účastníkov súťaže
Do olympijských súťaží v krasokorčuliarskych disciplínach nastúpilo celkovo 149 krasokorčuliarov z 30 krajín. V kategórii mužov súťažilo 30 športovcov, v kategórii žien 30 krasokorčuliarok, v párových disciplínach 20 športových dvojíc a 24 tanečných párov. Premiérovej súťaže družstiev sa zúčastnilo 10 tímov.

Premiéru na súťažiach mala Brazília vďaka krasokorčuliarke Isadore Williamsovej, ktorá si umiestnením na Nebelhorn Trophy získala miestenku na OH. Rovnako prvýkrát sa na krasokorčuliarskom olympijskom ľade predstavil reprezentant Filipín.

## Výsledky
### Muži

WD = withdrawn (odstúpili zo súťaže)

### Ženy

### Družstvá

Vysvetlivky:
 zúčastnil/-a/-li sa krátkeho programu
 zúčastnil/-a/-li sa voľnej jazdy/voľného tanca
 v zmysle pravidiel ISU bol nominovaný napriek tomu, že Spojené kráľovstvo v individuálnych súťažiach nemalo miestenku pre reprezentanta v mužskej sólovej súťaži

## Referencie

## Iné projekty

## Externé odkazy
* Oficiálna webstránka Zimných olympijských hier 2014   
* Oficiálna stránka ISU 

Zimné olympijské hry
2014
Kategória:Športy na Zimných olympijských hrách 2014
Predialista

**Predialista** (z lat. *praedium* = majetok, gazdovstvo) bol príslušník špecifickej privilegovanej skupiny uhorskej šľachty v období stredoveku a raného novoveku. 

Z právneho hľadiska patrili k nižšej uhorskej šľachte. Vznikli v 13. storočí v súvislosti s povinnosťou magnátov a prelátov vydržiavať si vlastné vojenské oddiely (tzv. bandériá). Predialisti teda boli hlavne vo vojenskej službe u veľmožov a vysokých cirkevných hodnostárov (prelátov), ktorí im za túto službu udeľovali časť alodiálnej (dedičnej) pôdy. Držba tohto majetku bola viazaná na vykonávanie vojenskej, alebo inej dohodnutej služby.

Predialisti boli spravidla oslobodení od všetkých verejných daní a dávok, platili iba stoličnú daň. O sporoch predialistov nerozhodovali šľachtické súdy, ale podliehali vlastnej súdnej inštitúcii. Predialisti boli pôvode početnou šľachtickou skupinou, ale od polovice 16. storočia ich počet klesal. V ranom novoveku výsada držať si na panstve predialistov ostala iba niekoľkým prelátom. Vymizli na prelome 18. a 19. storočia. 

Ako špecifickú spoločenskú vrstvu ich zrušil panovnícky patent z 3. februára 1855.

Najvýznamnejší predialisti boli pod ostrihomským arcibiskupom. Ten si na štyroch miestach zriadil tzv. vojenské stolice (Vráble, Jur nad Hronom, Vojka nad Dunajom a Arcibiskupský Lél) a v každej stolici určil jedného palatína, ktorý velil vojsku (bandériu).

Predialisti boli spočiatku v listinách označovaní ako slobodní vojaci cirkvi, arcibiskupovi vojaci alebo cirkevní šľachtici. Už v roku 1255  ostrihomský arcibiskup Benedikt oboznamuje nášho kráľa Bela IV. so žiadosťou o vojenské služobníctvo pre ostrihomského arcibiskupa. 
V roku 1284   ich označovali ako nobilum iobagionum (šľactickí jobagióni).  V roku 1328   ich označovali ako „šľachtici – jobagióni svätého ostrihomského arcibiskupstva“. V roku 1351   je písomný záznam, že cirkevných šľachticov označujú ako nobilum iobagionum („cirkevní“ šľachtici jobagióni) a napokon v roku 1429   ich označovali ako nobiles archiepiscopales (arcibiskupskí urodzení alebo arcibiskupskí šľachtici). 

## Zdroj
* predialisti. In: 

Kategória:Šľachtické tituly
Kategória:Šľachta
Brecon Beacons

thumb|Pohľad na vrchol Cribyn – 795 m
**Brecon Beacons** (*Bannay Brycheiniog*) je pohorie v juhovýchodnom Walese. Najvyšším vrcholom pohoria je Pen y Fan (886 m). 

## Poloha
Brecon Beacons sa rozkladá okolo mestečka Brecon asi 70 km severne od Cardiffu v južnom Walese. Oblasť smerom na západ Brecon Beacons je známa ako Fforest Fawr (*Veľký prales*), a bola vyhlásená organizáciou UNESCO ako geopark v roku 2005. 

## Členenie
Pohorie sa topograficky dá rozdeliť do troch skupín. Black mountain na západe, Central Brecon Beacons kde sa nachádza aj najvyšší vrchol a Black mountains na východe.

## Vrcholy
Najvyššími vrcholmi sú:
* Pen y Fan (886 m)
* Corn Du (873 m) 
* Cribyn (795 m) 
* Fan y big (719 m)

## Národný park
thumb|Vodopády Ystradfellte
Národný park tu bol vyhlásený v roku 1957, ako posledný z troch waleských parkov (Národný park Snowdonia je najstarší, 1951). Park zaberá plochu . Chráni rozsiahle listnaté lesy, dlhé údolia, veľká vresoviská, jazerá, vodopády, bohatú flóru. Z fauny tu dominujú hlavne dravé vtáky. Park je známy tiež svojimi vodopádmi, vrátane 27 metrov vysokého Henrhyd Waterfall a vodopádov Ystradfellte. Povestné sú aj tunajšie jaskyne ako Ogof Ffynnon Ddu.

## Turizmus
22. mája 2005 bola otvorená cesta pretínajúce celý park Brecon Beacons v dĺžke 100 míľ. Cesta sa volá *Beacons Way* a ide z Abergavenny cez Crickhowell. Na konci sú dediny Bethlehem a Carmarthenshire. Populárne aktivity v parku zahŕňajú turistiku, cyklistiku, jazdu na koni, plavbu, windsurfing, kanoistiku, rybolov, horolezectvo a jaskyniarstvo.

## Iné projekty

## Zdroj

Kategória:Geografia Walesu
Kategória:Národné parky v Spojenom kráľovstve
La Monte Young

**La Monte Young** (* 14. október 1935, Bern, Idaho, USA) je americký skladateľ a zakladateľ amerického hudobného minimalizmu. Hoci sa jeho diela hrajú najmenej zo zástupcov tejto školy (najznámejší je pravdepodobne Philip Glass), jeho práca mala na ostatných skladateľov nezanedbateľný vplyv. V šesťdesiatych rokoch hrali jeho projektoch Angus MacLise, Tony Conrad alebo John Cale.

Od roku 1963 je jeho manželkou Marian Zazeela.

Medzi jeho najznámejšie diela patrí napríklad Well-Tuned Piano.

## Zdroj

Kategória:Skladatelia vážnej hudby
Kategória:Minimalistickí hudobní skladatelia
Kategória:Hudobní skladatelia USA
Kategória:Narodenia v 1935
Kategória:Žijúci ľudia
Jo Menell

[thumb|Jo Menell a [Angus Gibson v roku 2008]]
**Jo Menell** (* 1938, Johannesburg) je juhoafrický filmový režisér. 

## Životopis
Po štúdiu v Anglicku získal titul z antropológie na Trinity College v Cambridge. V nasledujúcich rokoch pracoval ako televízny reportér a neskôr začal natáčať vlastné dokumentárne filmy pre BBC. V roku 1981 režíroval film *The Life and Times of Bob Marley* o spevákovi Bobovi Marleyovi. V roku 1996 spolu s Angusom Gibsonom režíroval film *[[Mandela (film)|Mandela]]*, za ktorý bol nominovaný na Oscara v kategórii najlepší dokumentárny film. Film získal niekoľko ocenení, napríklad Pare Lorentz Award od Medzinárodnej asociácie dokumentaristov. Roku 2010 nakrútil film *Thembi* o Juhoafričanoch nakazených Aids.

## Filmografia
* *The Life and Times of Bob Marley* (1981)
* *Jasone Modjadji* (1983)
* *Kosi Bay* (1985)
* *Haiti - Dreams of Democracy* (1985)
* *Freedom Square & Back of the Moon* (1987)
* *Singing the Changes* (1989)
* *Dick* (1989)
* *Nowhere to Play - Conversations with Sowetan Golfers* (1990)
* *Soweto, A History* (1994)
* *Mandela* (1996)
* *Blank* (2000)
* *SHAG* (2006)
* *Zone 14* (2007)
* *Street Talk* (2008)
* *Thembi* (2010)

## Zdroj

## Externé odkazy
* 

Kategória:Narodenia v 1938
Kategória:Juhoafrickí režiséri dokumentárnych filmov
Kategória:Osobnosti z Johannesburgu
Whaddya Mean by That

„**Whaddya Mean by That**“ je pieseň waleského hudobníka a hudobného skladateľa Johna Calea. Prvýkrát vyšla dňa 25. júla 2011 ako prvý a jediný singel z albumu *[[Extra Playful]]*, ktorý následne vyšiel v septembri toho istého roku. Singel vyšiel iba v digitálnej forme, nie však na CD ani na gramofónovej platni. Hudbu aj text k piesni zložil Cale, ktorý ju tiež produkoval. Obal singla je podobný obalu albumu, jediným rozdielom je zmena textu „EP: Extra Playful“ na „Whaddya Mean by That“. K piesni bol predstavený aj videoklip, v ktorom Cale chodí po lese. Jeho režisérmi boli Charlie & Joe.

Pieseň bola prvýkrát hraná pri koncerte už v júni 2008 v Oxforde. V jej pôvodnej štúdiovej verzii z roku 2011 hrajú vedľa Calea ešte Dustin Boyer (gitara), Erik Sanko (basgitara) a Deantoni Parks (bicie). V apríli 2012 vyšiel remix tejto piesne na albume *Extra Playful: Transitions* v podaní estónskej hudobníčky Maria Minerva.

## Zdroj

Kategória:Piesne Johna Calea
Kategória:Single z 2011
Deantoni Parks

**Deantoni Parks** (* 2. november 1977, Newnan, Georgia, USA) je americký hudobník, hudobný skladateľ, producent, herec a režisér. 

Bol zakladajúcim členom skupiny KUDU. Neskôr spolupracoval s mnohými ďalšími umelcami, medzi ktoré patrí napríklad John Cale, Juan Alderete, Meshell Ndegeocello, Moby, Lenny Kravitz, Alice Smith alebo Cody Chesnutt. V roku 2006 a znovu v rokoch 2010 až 2012 bol členom skupiny The Mars Volta; po jej rozpade spolu s jej frontmanom Omarom Rodriguezom Lópezom založil súbor Bosnian Rainbows. V roku 2012 vydal svoj prvý sólový album nazvaný *Touch But Don't Look*. Taktiež nahral bicie pre soundtrack k počítačovej hre *[[Grand Theft Auto V]]*.

## Diskografia
; Sólová
* *Touch But Don't Look* (2012)
* *Technoself* (2015)
; Ostatné
* *Kudu* (KUDU, 2001)
* *The Anomaly* (DJ Logic, 2001)
* *One* (Mission, 2001)
* *Staring at the Sun* (P'taah, 2002)
* *Googleplex* (Astroid Power-Up!, 2003)
* *The Tao of Yo* (Yohimbe Brothers, 2004)
* *[[The Article 3]]* (Meshell Ndegeocello, 2006)
* *For Lovers, Dreamers & Me* (Alice Smith, 2006)
* *Death of the Party* (KUDU, 2006)
* *Zen of Logic* (DJ Logic, 2006)
* *[[Circus Live]]* (John Cale, 2007)
* *We All* (Owen Plant, 2007)
* *The World Has Made Me the Man of My Dreams* (Meshell Ndegeocello, 2007)
* *[[Last Night]]* (Moby, 2008)
* *The Biggest Piano in Town* (Grand Pianoramax, 2008)
* *[[Old Money]]* (Omar Rodríguez-López, 2008)
* *Back for More: A Remix Collection* (KUDU, 2008)
* *Can You Hear Me* (Keaton Simons, 2008)
* *Scars* (Basement Jaxx, 2009)
* *[[Solar Gambling]]* (Omar Rodríguez-López, 2009)
* *Devil's Halo* (Meshell Ndegeocello, 2009)
* *Tough Love* (Gala, 2009)
* *[[Dōitashimashite]]* (Omar Rodríguez-López, 2010)
* *Unknown Angels* (Tony Grey, 2010)
* *[[Un Escorpión Perfumado]]* (Omar Rodríguez-López, 2010)
* *[[Bionic]]* (Christina Aguilera, 2010)
* *[[Extra Playful]]* (John Cale, 2011)
* *Nebula* (Laïka, 2011)
* *Weather* (Meshell Ndegeocello, 2011)
* *Slow Dance* (Betty Black, 2011)
* *Shades Of…* (Gray, 2011)
* *[[Noctourniquet]]* (The Mars Volta, 2012)
* *One Lovely Day* (Citizen Cope, 2012)
* *[[Before Gardens After Gardens]]* (Big Sir, 2012)
* *Pour une Âme Souveraine: A Dedication to Nina Simone* (Meshell Ndegeocello, 2012)
* *Saber, Querer, Osar y Callar* (Omar Rodríguez-López, 2012)
* *[[Unicorn Skeleton Mask]]* (Omar Rodríguez-López, 2013)
* *[[¿Sólo Extraño?]]* (Omar Rodríguez-López, 2013)
* *[[Bosnian Rainbows (album)|Bosnian Rainbows]]* (Bosnian Rainbows, 2013)
* *This Is Where We Are* (Priscilla Ahn, 2013)
* *You're Dead!* (Flying Lotus, 2014)
* *[[MFANS|M:FANS]]* (John Cale, 2016)

## Iné projekty

## Zdroj

Kategória:Rockoví bubeníci USA
Kategória:Hudobní producenti USA
Kategória:Skladatelia modernej hudby USA
Kategória:Absolventi Berklee College of Music
Kategória:Hudobníci afroamerického pôvodu
Kategória:Osobnosti USA afroamerického pôvodu
Kategória:Osobnosti z Georgie
Michael Jerome

**Michael Jerome** celým menom **Michael Jerome Moore**; je americký bubeník. Za svoje najväčšie vzory označil Buddyho Richa a Stewarta Copelanda. V roku 1989 sa stal členom skupiny Toadies, ale rovnako ako predchádzajúci bubeníci tu nevydržal dlho a odišiel hneď v roku 1990. Od roku 1994 strávil štyri roky v skupine Course of Empire a neskôr krátko pôsobil v skupine Pleasure Club speváka Jamesa Halla. V rokoch 2005 – 2011 pôsobil v sprievodnej skupine hudobníka Johna Calea; po odchode ho nahradil Alex Thomas. Od roku 2009 hrá s kapelou Better Than Ezra, kde nahradil dlhoročného bubeníka Travisa McNabba. Spolupracoval aj s ďalšími hudobníkmi, medzi ktorých patrí Richard Thompson, Charlie Musselwhite alebo skupina The Blind Boys of Alabama.

## Diskografia
* *Semi-Detached Mock Tudor* (Richard Thompson, 2002)
* *The Old Kit Bag* (Richard Thompson, 2003)
* *Sanctuary* (Charlie Musselwhite, 2004)
* *[[blackAcetate]]* (John Cale, 2005)
* *[[Circus Live]]* (John Cale, 2007)
* *Sweet Warrior* (Richard Thompson, 2007)
* *[[Paper Empire]]* (Better Than Ezra, 2009)
* *[[Extra Playful]]* (John Cale, 2011)
* *[[Shifty Adventures in Nookie Wood]]* (John Cale, 2012)

## Zdroj

Kategória:Narodenia v 20. storočí
Kategória:Osoby s neistým dátumom narodenia
Kategória:Rockoví bubeníci USA
Kategória:Hudobníci afroamerického pôvodu
Kategória:Osobnosti USA afroamerického pôvodu
Garnant

**Garnant** je dedina v grófstve Carmarthenshire vo Walese. Nachádza sa približne päť kilometrov východe od Ammanfordu po ceste A474. Leží v oblasti nazývanej Cwmamman v tesnej blízkosti obce Glanamman na okraji pohoria Black Mountain v západnej časti Brecon Beacons. Až do osemnásteho storočia, keď tu bolo objavené uhlie, bolo na území Garnantu iba niekoľko fariem. V roku 1840 sem bola privedená železnica a v roku 1854 bola otvorená prvá baňa. V roku 2001 tu žilo 1 965 obyvateľov, hoci začiatkom dvadsiateho storočia ich tu žilo niekoľko tisíc.

## Významní rodáci
* Hywel Bennett (* 1944) – herec
* John Cale (* 1942) – hudobník, skladateľ, producent
* Claude Davey (1908 – 2001) – ragbista
* Jim Lang (1909 – 1991) – ragbista
* Alun Lewis – herec
* Guy Morgan (1907 – 1973) – ragbista
* Noel Morgan (1905 – 1975) – kriketista

## Zdroj

Kategória:Geografia Walesu
Chu Jao-pang

**Chu Jao-pang** (, , * 20. november 1915 - † 15. apríl 1989) bol čínsky politik, bývalý generálny tajomník Ústredného výboru Komunistickej strany Číny, úzky spolupracovník Teng Siao-pchinga. Bol predstaviteľom druhej generácie vedenia Komunistickej strany, ktorá podporovala hospodárske reformy v Číne.

## Životopis
Chu Jao-pang pochádzal z chudobnej rodiny z juhočínskej provincie Chu-nan a do Komunistickej strany vstúpil už ako 14. ročný. Zúčastnil sa Dlhého pochodu v rokoch 1934 - 1935 a neskôr pôsobil v Červenej armáde pod velením Teng Siao-pchinga.

Po založení Čínskej ľudovej republiky v roku 1949 Chu rýchlo rástol v straníckej hierarchii až do začatia Kultúrnej revolúcie v šesťdesiatych rokoch, počas ktorej bol dvakrát poslaný na vidiek a dvakrát rehabilitovaný. Po smrti Mao Ce-tunga postupne prevzal moc v strane a štáte Teng Siao-pching. Chu Jao-pang, ktorý bol jedným z jeho najbližších spolupracovníkov, pomohol Tengovi v politickom boji s Chua Kuo-fengom, ktorý bol od smrti Mao Ce-tunga predsedom Komunistickej strany Číny. Po odstavení Chua Kuo-fenga od moci roku 1981 prevzali Tengovi spojenci Chu Jao-pang najvyššiu pozíciu v strane a Čao C'-jang v štáte, reálna moc ale ostala u Teng Siao-pchinga, ktorý kontroloval diane z pozadia.

Počas svojho pôsobenia rehabilitoval Chu Jao-pang množstvo obetí Kultúrnej revolúcie, medzi inými bývalého prezidenta Liou Šao-čchiho. Vďaka svojej podpore liberálnych reforiem v ekonomike a spoločnosti rástla jeho popularita. Po študentských nepokojoch v roku 1986 ho však Teng Siao-pching odvolal kvôli prílišnej podpore liberálnych a západných myšlienok.

Chu Jao-pang zomrel v roku 1989 na zlyhanie srdca. Zhromaždenia študentov na jeho pamiatku postupne prerástli v protesty na Námestí nebeského pokoja v júni 1989.

## Referencie

## Iné projekty

Kategória:Čínski politici
Kategória:Politici Komunistickej strany Číny
Danger Mouse

**Danger Mouse**, vlastným menom **Brian Joseph Burton** (* 29. júl 1977, White Plains, New York, USA) je americký hudobník a hudobný producent. 

Od roku 2004 je členom skupiny Gnarls Barkley, od roku 2005 Danger Doom. V roku 2009 spoluzaložil duo Broken Bells, ktoré zatiaľ vydalo dva štúdiové albumy *[[Broken Bells (album)|Broken bells]]* (2010) a *[[After the Disco]]* (2014). Ako producent spolupracoval s mnohými hudobníkmi, medzi ktoré patrí napríklad Gorillaz (album *Demon Days*, 2005), The Black Keys (album *El Camino*, 2011) alebo Norah Jonesová (album *Little Broken Hearts*, 2012). Ako hudobník spolupracoval napríklad s Johnom Cale v skladbe „I Wanna Talk 2 U“ z albumu *[[Shifty Adventures in Nookie Wood]]* z 2012. Je držiteľom niekoľkých cien Grammy.

## Referencie

## Iné projekty

## Externé odkazy
* Oficiálna stránka
* Danger Mouse na Allmusic

## Zdroj
* 

Kategória:Rockoví gitaristi USA
Kategória:Rockoví basgitaristi USA
Kategória:Rockoví bubeníci USA
Kategória:Hudobní producenti USA
Kategória:Hudobníci afroamerického pôvodu
Kategória:Držitelia ceny Grammy
Kategória:Osobnosti USA afroamerického pôvodu
Kategória:Osobnosti z White Plains (New York)
Julija Viačeslavovna Lipnická

**Julija Viačeslavovna Lipnická** () (* 5. jún 1998, Jekaterinburg, Rusko) je ruská krasokorčuliarka. Je juniorskou majsterkou sveta (2012), majsterkou Európy (2014) a olympijskou víťazkou v tímovej súťaži v krasokorčuľovaní na Olympiáde v Soči 2014. V auguste 2017 oznámila ukončenie kariéry z dôvodu problémov s anorexiou.

## Referencie

## Iné projekty

## Externé odkazy
* Julija Lipnická na stránke Medzinárodnej korčuliarskej únie

Kategória:Ruskí krasokorčuliari
Kategória:Ruskí olympijskí víťazi
Kategória:Olympijskí víťazi v krasokorčuľovaní
Kategória:Majstri Európy v krasokorčuľovaní
Kategória:Osobnosti z Jekaterinburgu
Kategória:Držitelia Radu Priateľstva
5 Tracks

***5 Tracks*** je EP album hudobníka Johna Calea, ktorý bol vydaný 27. mája 2003 vo vydavateľstve EMI Records; ako jeho prvý album vydaný v tejto spoločnosti. S vydaním tohto EP oznámil, že na jeseň bude vydaný jeho nový štúdiový album. V októbri teda vyšiel album *[[HoboSapiens]]*. Ide o prvý album zložený z nového materiálu od roku 1996, kedy vyšiel album *[[Walking on Locusts]]*. Medzi tým vychádzali rôzne soundtracky a kompilácie. Autorom všetkých skladieb je Cale; na všetkých sa podieľal aj produkčne, spolu s ním skladby produkovali Andy Green (2-5) a Dimitri Tikovoi (1-3).

Skladby boli nahraté s pomocou programu ProTools. Nahrávanie albumu prebiehalo v štúdiu MediaLuna Studios v New Yorku a rôzne časti potom v Engine Studios. Záverečný mix prebiehal v Olympic Studios v Londýne.

Album obsahuje päť skladieb. V úvodnej piesni „Verses“ spieva sprievodné vokály Caleova dcéra Eden Cale. Skladba „Chums of Dumpty“ je reakciou na teroristické útoky z 11. septembra 2001. „E Is Missing“ pojednáva o americkom básnikovi menom Ezra Pound. Skladba „Wilderness Approaching“ sa zaoberá medzinárodným pašovaním drog a bola použitá vo filme *[[Paris (film)|Paris]]* (2003).

## Skladby
#„Verses“ − 3:57
#„Waiting for Blonde“ − 3:45
#„Chums of Dumpty“ − 4:22
#„E Is Missing“ − 4:12
#„Wilderness Approaching“ − 3:24

## Obsadenie
* John Cale − spev, gitara, basgitara, klávesy, klavír
* Eden Cale − sprievodný spev v „Verses“

## Zdroj

Kategória:EP Johna Calea
Kategória:EP z 2003
Kategória:Albumy produkované Johnom Caleom
Kategória:Albumy EMI Records
STS-35

**STS-35** bola desiatou misiou raketoplánu *[[Columbia (raketoplán)|Columbia]]*. Celkovo išlo o 38. misiu raketoplánu do vesmíru. Cieľom tejto misie boli astronomické pozorovania pomocou observatória ASTRO-1, ktoré pozostávalo zo štyroch ďalekohľadov.

## Posádka
*  Vance D. Brand (4) – veliteľ
*  Guy S. Gardner (2) – pilot
*  Jeffrey A. Hoffman (2)  – prvý letový špecialista
*  Mike Lounge (3) – druhý letový špecialista
*  Robert A. Parker (2) – tretí letový špecialista
*  Samuel T. Durrance (1) – prvý špecialista pre užitočné zaťaženie
*  Ronald A. Parise (1) – druhý špecialista pre užitočné zaťaženie

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch

Súbor:S035 s041pads.jpg|*Columbia* na štartovacom komplexe 39-A spolu s raketoplánom *Discovery* (v pozadí), ktorý sa nachádza na štartovacom komplexe 39-B, september 1990
Súbor:STS035L.jpg|Štart *Columbie*, ktorým začala misia STS-35, 2. december 1990, 06:49:00 UTC
Súbor:STS035-72-003 - View of ASTRO-1 and Spacelab in Space Shuttle Columbia Cargo Bay (Retouched).jpg|Užitočné zaťaženie v svojej zloženej konfigurácii, 2. december 1990
Súbor:S035 Parker.jpg|Letový špecialista Robert Parker ručne manipuluje s prístrojmi observatória ASTRO-1
Súbor:Onboard Photo - Astro-1 Ultraviolet Telescope in Cargo Bay.jpg|ASTRO-1 v nákladovom priestore *Columbie*, 2. december 1990
Súbor:S035 Astro-1.jpg|Iný pohľad na observatórium
Súbor:STS035-602-24.jpg|Pobrežie africkej Namíbie pri pohľade z raketoplánu
Súbor:STS035-502-4.jpg|Nad Lake Gairdner v Austrálii
Súbor:S035 portrait.jpg|Tradičný portrét posádky počas misie
Súbor:STS035-49-028 - STS-35 payload specialists perform balancing act on OV-102's middeck - 1990.jpg|Špecialisti pre užitočné zaťaženie Samuel Durrance (hore) a Ronald Parise
Súbor:S035 lesson hoffman durrance.jpg|Sam Durrance (vľavo) a Jeffrey Hoffman, 7. december 1990
Súbor:S035 land.jpg|Pristátie *Columbie* na leteckej základni Edwards v Kalifornii, 11. december 1990
Súbor:1990 s35 ferry flight.jpg|Štart na chrbte Boeingu 747 SCA zo základne Edwards 


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Vedecké kozmické misie
Kategória:Kozmonautika v 1990
Wrong Way Up

***Wrong Way Up*** je spoločný štúdiový album Johna Calea a Briana Enoa z roku 1990. Album bol vydaný vo vydavateľstve All Saints Records, Opal Records a Warner Bros. Records. Autorom obalu je Brian Eno. V roku 2005 bol vydaný album v reedícii s odlišným obalom vo vydavateľstve Hannibal Records. Nahrávanie albumu prebiehalo od apríla do júla 1990 v štúdiu Wilderness Studio vlastnenom Brianom Enom v Suffolku. Na podporu albumu bol vydaný telefonický rozhovor doplnený o niektoré skladby pod názvom *Words and Music from Wrong Way Up*. V rebríčku Modern Rock Tracks časopisu Billboard sa album umiestnilo na jedenástej priečke.

Dvojica Eno / Cale spolu už v predchádzajúcich rokoch niekoľkokrát spolupracovala. Eno hral na Caleových sólových albumoch *[[Fear (John Cale)|Fear]]* (1974), *[[Slow Dazzle]]*, *[[Helen of Troy]]* (oba 1975) a produkoval jeho album *[[Words for the Dying]]* (1989). Cale hral na Enových albumoch *[[Another Green World]]* (1975) a *[[Music for Films]]* (1978). Spolu s Nico a Kevinom Ayersom tiež obaja hrali na koncertnom albume *[[June 1, 1974]]*.

Cale v rovnaký rok vydal ďalší spoločný album, tentoraz s Lou Reedom, nazvaný *[[Songs for Drella]]*.

Pieseň „Spinning Away“ bola použitá v coververzii od kapely Sugar Ray v soundtracku k filmu *[[Pláž (film)|Pláž]]*.

## Zoznam skladieb
Všetky skladby napísali John Cale a Brian Eno. Výnimkou je skladba „You Don't Miss Your Water“ ktorú napísal William Bell.
#„Lay My Love“ − 4:44
#„One Word“ − 4:34
#„In the Backroom“ − 4:02
#„Empty Frame“ − 4:26
#„Cordoba“ − 4:22
#„Spinning Away“ − 5:27
#„Footsteps“ − 3:13
#„Been There, Done That“ − 2:52
#„Crime in the Desert“ − 3:42
#„The River“ − 4:23
### Bonusy
; Svet mimo USA
#„Grandfather's House“ − 3:08
#„You Don't Miss Your Water“ − 3:46
; USA
#„You Don't Miss Your Water“ − 3:46
#„Palanquin“ − 2:36

## Obsadenie
* John Cale − spev, klavír, klávesy, organ, basgitara, harfa, darbuka, viola, omnichord, perkusie, sprievodný spev
* Brian Eno − spev, klávesy, gitara, perkusie, basgitara, zvony, omnichord, organ, sprievodný spev
* Robert Ahwai − gitara
* Nell Catchpole − husle
* Rhett Davies − sprievodný spev
* Daryl Johnson − basgitara
* Ronald Jones − tabla, bicie
* Bruce Lampcov − sprievodný spev
* David Young − gitara, basgitara
* Roger Eno − klávesy

## Zdroj

Kategória:Albumy produkované Johnom Caleom
Kategória:Albumy Johna Calea
Kategória:Albumy Warner Bros. Records
Kategória:Hudobné albumy z 1990
Erik Sanko

**Erik Sanko** (* 27. september 1963, New York, New York, USA) je americký basgitarista a spevák. V polovici osemdesiatych rokov sa stal členom skupiny The Lounge Lizards. V roku 1995 založil skupinu Skeleton Key, v ktorej ako jediný z členov pôsobí po celú dobu jej existencie. V roku 2001 vydal vo vydavateľstve Jetset Records svoj prvý sólový album *[[Past Imperfect, Present Tense]]*. Od deväťdesiatych rokov občasne spolupracuje s Johnom Caleom; hral na niekoľkých jeho albumoch a v prvej polovici roka 2003 s ním odohral turné. Ďalšie Caleovo turné, ktorého sa Sanko zúčastnil, prebehlo začiatkom roka 2011. Ďalej spolupracoval s mnohými ďalšími hudobníkmi, medzi ktorú patrí Yoko Ono, Jim Carroll, Gavin Friday, They Might Be Giants, The Melvins alebo Suzanne Vega.

Mimo hudby sa tiež venuje výrobe marionet a spolu so svojou manželkou Jessicou Grindstaff založil spoločnosť Phantom Limb Company, ktorá sa touto činnosťou zaoberá. Je autorom bábkového predstavenia The Fortune Teller, ku ktorému tiež spolu s Dannym Elfmanom zložil hudbu a rozprávania sa ujal Gavin Friday. Spolu s režisérom Jimom Jarmuschom a Philom Klineom pracoval na opere o Teslovi.

## Diskografia
* *Communication Breakdown* (Doppelganger, 1985)
* *Big Heart: Live Tokyo* (The Lounge Lizards, 1986)
* *No Pain for Cakes* (The Lounge Lizards, 1987)
* *Voice of Chunk* (The Lounge Lizards, 1988)
* *Days of Open Hand* (Suzanne Vega, 1990)
* *Nekono Topia Nekono Mania* (Seigen Ono, 1990)
* *Mysteries of America* (Anna Domino, 1990)
* *Adam 'N' Eve* (Gavin Friday, 1992)
* *[[Last Day on Earth]]* (John Cale, 1994)
* *Ô Seasons Ô Castles* (Katell Keineg, 1994)
* *Stained Glass Sky* (Masters of None, 1994)
* *Shag Tobacco* (Gavin Friday, 1995)
* *Temple Bar* (John Waite, 1995)
* *Dawntown Project* (CharlElie, 1995)
* *Antártida* (John Cale, 1995)
* *[[Walking on Locusts]]* (John Cale, 1996)
* *Unsupervised* (Mono Puff, 1996)
* *Skeleton Key* (Skeleton Key, 1996)
* *In Paradisu* (Les Nouvelles Polyphonies Corses, 1996)
* *Fantastic Spikes Through Balloon* (Skeleton Key, 1997)
* *Queen of All Ears* (The Lounge Lizards, 1998)
* *Fishing with John* (John Lurie, 1998)
* *Pools of Mercury* (Jim Carroll, 1998)
* *Severe Tire Damage* (They Might Be Giants, 1998)
* *Live* (They Might Be Giants, 1999)
* *The Crybaby* (Melvins, 2000)
* *Legendary Marvin Pontiac* (John Lurie, 2000)
* *Blueprint for a Sunrise* (Yoko Ono, 2001)
* *Past Imperfect, Present Tense* (Erik Sanko, 2001)
* *An Elipse* (Skeleton Key, 2001)
* 'Obtainium* (Skeleton Key, 2002)
* *109 Poèmes Électro* (CharlElie, 2000)
* *HoboSapiens* (John Cale, 2003)
* *Joan as Police Woman* ([[Joan as Police Woman]], 2004)
* *The Lyon's Quintette* (Skeleton Key, 2005)
* *Live+* ([[Emil de Waal]], 2006)
* *Extra Playful* (John Cale, 2011)
* *Shifty Adventures in Nookie Wood* (John Cale, 2012)
* *Gravity is the Enemy* (Skeleton Key, 2012)
* *Puppet Boy'' (Erik Sanko, 2016)

## Zdroj

Kategória:Rockoví basgitaristi USA
Kategória:Rockoví speváci USA
Kategória:Osobnosti z New Yorku
Velyki Krušlynci

**Velyki Krušlynci** () je dedina (*село*) na Ukrajine vo Vinnyckom rajóne Vinnyckej oblasti. Žije tu 980 obyvateľov.

## Externé odkazy
* Najvyššia Rada Ukrajiny 

Kategória:Dediny vo Vinnyckom rajóne
STS-39

**STS-39** bola misia raketoplánu *[[Discovery (raketoplán)|Discovery]]*. Celkovo išlo o 40. misiu raketoplánu do vesmíru a 12. pre *Discovery*. Cieľom misie bolo vynesenie satelitu pre americké ministerstvo obrany.

## Posádka
*  Michael L. Coats (3) – veliteľ
*  L. Blaine Hammond, Jr. (1) – pilot
*  Gregory J. Harbaugh (1)  – prvý letový špecialista
*  Donald R. McMonagle (1) – druhý letový špecialista
*  Guion S. Bluford, Jr. (3) – tretí letový špecialista
*  Charles L. Veach (1) – štvrtý letový špecialista
*  Richard J. Hieb (1) – piaty letový špecialista

V zátvorkách je uvedený celkový počet letov do vesmíru vrátane tejto misie.

## Priebeh letu v obrázkoch

Súbor:STS-39 launch.jpg|Štart raketoplánu *Discovery*, ktorým začala misia STS-39, 28. apríl 1991, 11:33:14 UTC
Súbor:Aurora-SpaceShuttle-EO.jpg|Pozorovanie polárnej žiary z raketoplánu
Súbor:STS039-367-006 - STS-39 Critical Ionization Velocity (CIV) gas release from OV-103 payload bay.jpg|Experiment s kritickou ionizáciou – uvoľnenie oblaku plynu oxidu dusného
Súbor:STS-39 SPAS-II.jpg|Vypustenie satelitu SPAS-II


## Iné projekty

## Zdroj

Kategória:Program Space Shuttle
Kategória:Kozmické lety s ľudskou posádkou
Kategória:Kozmonautika v 1991
Steropé (dcéra Porthaóna)

**Steropé** alebo **Steropa** () je v gréckej mytológii dcéra Portaóna a jeho manželky Euryty.

Steropé bola dcérou kalydónskeho kráľa Porthaóna a sestrou Oinea, Agria, Alkathoa, Mela a Leukópea.

Podľa antického autora Apollodora z Atén, Steropé a riečny boh Achelóos, splodili Sirény. Keď na trón po jej otcovi Porthaónovi zasadol brat Oineus, po krátkodobej vláde ho z trónu zosadil a uväznil Agrios so svojimi šiestimi synmi a následne v krajine prevzal moc.  Oinea ale po rokoch oslobodil argejský kráľ Diomédes, ktorý Agria a jeho synov (s výnimkou Onchésta a Thersita, ktorí včas utiekli) pobil a Oineovi trón vrátil. 

Apollodoros z Atén zaznamenal, že sa tieto udalosti odohrali pred trójskou vojnou, zatiaľ čo iní autori uvádzajú, že Diomédes oslobodil Oinea po návrate z Tróje. 

## Referencie a bibliografia

Kategória:Postavy gréckej mytológie
Operácia Bioscop

**Operácia Bioscop** bol krycí názov pre paradesantný výsadok vyslaný počas druhej svetovej vojny z Anglicka na územie Protektorátu Čechy a Morava. Výsadok organizoval spravodajský odbor exilového Ministerstva národnej obrany a bol radený do prvej vlny výsadkov.

## Zloženie a úlohy
Výsadok tvorili rotný Bohuslav Kouba, čatár asp. Josef Bublík a čatár Jan Hrubý. Skupina mala za úlohu spoločne so skupinou Bivouac vykonávať sabotáže v továrňach, najmä v zbrojovke vo Vsetíne a na vybraných železničných tratiach na Morave.

## Činnosť
Členovia výsadku boli spoločne s členmi Steel a Bivouac vysadení v noci z 27. na 28. apríla 1942 pri osade Požáry pri Křivokláte. Na mieste zakopali kontajner s materiálom, ktorý si priniesli, aby sa preň neskôr vrátili (materiál neskôr zaistili Nemci). Potom sa presunuli ku Slanému, kde sa rozdelili.

Kouba v Prahe našiel Adolfa Opálku. Potom sa pokúsil spoločne s Valčíkom, Mikšom a miestnym odbojárom pri osade Požáry vyzdvihnúť ukrytý materiál. To sa im nepodarilo. Potom sa v Kutnej Hore, kde hľadal pomoc dozvedel, že mu je gestapo na stope a spáchal samovraždu jedom, ktorý si priviezol so sebou.

Bublík s Hrubým sa najprv prihlásili svojmu kontaktu v Uherskom Hradišti. Kontaktná osoba však už bola vo väzení. Vrátili sa teda do Prahy, kde sa pripojili k ďalším výsadkárom a po atentáte na Heydricha zahynuli v pravoslávnom chráme svätých Cyrila a Metoda.

## Literatúra
*
*
*

## Zdroj

Kategória:Výsadky do Protektorátu Čechy a Morava
Okamžitá fotografia

thumb|Fotoaparát Polaroid SX-70, Model 2
**Okamžitá fotografia** alebo **polaroidná fotografia/snímka** (nesprávne *instantná fotografia*) je známa najmä vďaka firme Polaroid, ktorá vyrábala fotografický prístroj a príslušenstvo na vytváranie "fotografie na počkanie".

Princípom bol špeciálny film (väčšinou štvorcový a s papierovým podkladom), ktorý obsahoval všetky potrebné chemikálie. Po expozícii obrazom sa okamžite spustil chemický proces, ktorého výsledkom bol po krátkej chvíli plnofarebný obraz - fotografia.

Proces kompletného vyvolania obrazu od expozície trval iba niekoľko desiatok sekúnd, čo bol obrovský skok v porovnaní s klasickým procesom fotenia na negatív.
Ten po expozícii bolo potrebné najprv vyvolať štvorkrokovým chemickým procesom (vývojka, preplach, ustaľovač, preplach), film usušiť, naexponovať z neho fotopapier, na neho následne opäť použiť podobný chemický proces ako pre negatív a usušiť - až potom bola finálna fotografia hotová.

Okamžitá fotografia si našla mnoho využití, napr. aj ako kriminalistická dokumentácia, keďže vyhotovenú fotografiu ako dokumentáciu miesta činu či dôkazov už nebolo možné neskôr nijako zmeniť.
Rovnaký princíp bol masovo používaný aj v prípade fotoštúdií alebo fotokioskov na fotografie pre vyhotovovanie fotografie na pasy a oficiálne doklady. Použitý bol zväčša špeciálny 4-objektívový fotoaparát, ktorý na jednu expozíciu vytvoril 4 fotografie na jednom podkladovom papieri.

Toto riešenie bolo jedinečné a patent na neho vlastnila len spoločnosť Polaroid (o ktorý sa v rokoch 1981-86 úspešne súdila s firmou Eastman Kodak). Bohužiaľ to zároveň aj znamenalo elimináciu akejkoľvek konkurencie a pomerne vysokú cenu pre fotoaparát a spotrebný materiál - fotografie. S príchodom digitálnej fotografie bola aj táto technológia nakoniec prekonaná a v roku 2008 bola firma Polaroid nútená prepustiť asi 450 zamestnancov, zatvoriť 3 továrne a viacero prevádzok súvisiacich s touto technológiou.

## Referencie

## Iné projekty

Kategória:Fotoaparáty podľa typu
Polaroid

**Polaroid** môže byť:
*vo fyzike: polarizačný filter
*vo fotografii:
**americký podnik, pozri Polaroid (podnik)
**značka výrobkov tohto podniku a jeho dcérskych spoločností (napríklad spoločnosti Polaroid Eyewear)
**systém alebo prístroj umožňujúci vytváranie okamžitých fotografií, pozri pod okamžitá fotografia
*album americké skupiny Phantom Planet, pozri Polaroid (album)
Politický systém Estónska

náhľad|Palác Stenbock, sídlo Estónskej vlády
**[[Estónsko|Estónska republika]]** je zastupiteľská demokracia, parlamentná republika s viacstraníckym systémom.

Zákonodarná moc náleží jednokomorovému parlamentu nazývaného Riigikogu, ktorý má 101 poslancov, volených na 4 roky. Zákonodarnú iniciatívu majú jednotliví poslanci, parlamentné frakcie, parlamentné výbory a vláda.

Funkčné obdobie prezidenta je 5 rokov a jedna osoba môže byť prezidentom najviac dvakrát v po sebe nasledujúcich funkčných obdobiach. Prezident republiky je volený nepriamo jednokomorovým estónskym parlamentom. Vládu zostavuje premiér menovaný prezidentom. Riigikogu vládu schvaľuje vyslovením dôvery väčšinou členov. 

Najvyššia súdna inštancia je Národný súd (Riigikohus) s 19 sudcami. Predseda súdu je nominovaný prezidentom a schvaľovaný parlamentom. Zvyšných sudcov potom nominuje predseda súdu, avšak k ich potvrdeniu je opäť potrebné schválenie parlamentom.

Okrem bežného hlasovania vo volebnej miestnosti je v Estónsku možné hlasovať aj prostredníctvom Internetu. Elektronické hlasovanie bolo prvýkrát použité v komunálnych voľbách roku 2005.

Estónsko je členom Organizácie spojených národov, Severoatlantická aliancia (NATO), Európskej únie, Medzinárodného menového fondu a Organizácia pre hospodársku spoluprácu a rozvoj. 

## Referencie

## Literatúra
* HRDLIČKOVÁ, Blanka. Estonsko: Internetová demokracie. In Ladislav Cabada, a kol. *Nové demokracie střední a východní Evropy : komparace politických systémů.* Praha : Oeconomica, 2008. ISBN 978-80-245-1388-1. S. 89-112. (česky)

## Pozri aj
* Politické strany v Estónsku

## Externé odkazy
* Encyklopédia o Estónsku 

## Zdroj
* 

Kategória:Politika v Estónsku
Skeleton Key

**Skeleton Key** je americká rocková hudobná skupina, ktorú v roku 1995 založil basgitarista a spevák Erik Sanko. Sanko je jediným členom skupiny, ktorý v nej hral počas celej jej existencie.

Ešte roku 1995 skupina vydala svoj prvý singel „Human Pin Cushion“. Roku 1996 potom vyšlo EP *Skeleton Key*. Následne skupina podpísala zmluvu s vydavateľstvom Capitol Records a v roku 1997 vyšiel album *Fantastic Spikes Through Balloon*. Album bol nominovaný na cenu Grammy v kategórii najlepší obal (jeho autorom bol Stefan Sagmeister). Neskôr skupina vydala niekoľko ďalších albumov; zatiaľ posledný, nazvaný *Gravity is the Enemy*, vyšiel v roku 2012.

## Zdroj

Kategória:Alternatívnorockové hudobné skupiny USA
Kategória:Hudobné skupiny z 1995